ให้คสช.รีบเคลียร์ ใครช่วยพา ปู หนี
2 พรรคปัดรัฐบาลแห่งชาติ วัฒนากางปีกอุ้มลูกทักษิณ,เสี่ยตือ จี้ คสช.เคลียร์ ให้ชัด ใครช่วย ปู หนี เกาะติดมาตลอด อยู่ๆก็หายไปเฉยๆ องอาจ ไล่บี้ ตร.ล่าตัว หมอโด่ง จิ๊กซอว์สำคัญคดีจีทูจี วัชระ ย้อน ชูศักดิ์ อุ้ม โอ๊ค เห็นกงจักรเป็นดอกบัว ด้าน วัฒนา ย้ำ โอ๊ค คือเหยื่อการเมืองรายล่าสุด วิษณุ ลั่นแก้ปมอัลไพน์ ไม่มีนิรโทษกรรม-ล้างมลทิน ยกกรณี ยงยุทธ เป็นบทเรียนไม่ทำผิดซ้ำอีก พท.ดักคอจงใจให้เกิดสุญญากาศ ใช้เป็นข้ออ้างเลื่อนเลือกตั้ง ปชป.-ชทพ.ประสานเสียง รัฐบาลแห่งชาติเกิดยาก สมศักดิ์ บอกปรองดองไม่ใช่แค่แบ่งผลประโยชน์,ตามที่ พล.อ.ประวิตร วงษ์สุวรรณ รองนายก รัฐมนตรีและ รมว.กลาโหม รายงานความคืบหน้าการแกะรอยช่องทางหลบหนีของ น.ส.ยิ่งลักษณ์ ชินวัตร อดีตนายกรัฐมนตรี เป็นระยะ ล่าสุดนายสมศักดิ์ ปริศนานันทกุล แกนนำพรรคชาติไทยพัฒนา เรียกร้องรัฐบาลและ คสช. เคลียร์ให้ชัดว่าความผิดพลาดเกิดขึ้นจากส่วนไหน,เมื่อวันที่ 10 ก.ย. นายสมศักดิ์ ปริศนานันทกุล ที่ปรึกษาหัวหน้าพรรคชาติไทยพัฒนา ให้สัมภาษณ์ถึงกรณีฝ่ายความมั่นคงตรวจสอบช่องทางการหลบหนีของ น.ส.ยิ่งลักษณ์ ชินวัตร อดีตนายกรัฐมนตรี หลังถูกสังคมตั้งข้อครหาเปิดทางให้หนี ว่า คณะรักษาความสงบแห่งชาติ (คสช.) และฝ่ายความมั่นคง ต้องรีบพิสูจน์ตัวเองว่าเกิดความผิดพลาดอย่างไร ใครควรต้องรับผิดชอบเรื่องนี้ ถ้ายังปล่อยให้คาราคาซังแล้วโทษคนนั้นคนนี้ โดยที่ยังไม่ดำเนินการใดๆ ผู้คนยิ่งคลางแคลงมากขึ้น ทางที่ดีควรรีบสรุปออกมาให้เร็ว และยอมรับว่าเกิดจากความผิดพลาดของข่าวกรอง ติดตามตัวมาตลอด อยู่ๆก็หายไปเฉยๆ อย่างนี้สังคมเคลือบแคลง ต้องแสดงความบริสุทธิ์ใจว่าไม่ได้หลิ่วตากัน การที่สังคมเคลือบแคลง คสช.คงปฏิเสธไม่ได้ เพราะถืออำนาจเบ็ดเสร็จเด็ดขาดในการดูแลรักษาประเทศ,ที่พรรคประชาธิปัตย์ นายองอาจ คล้ามไพบูลย์ รองหัวหน้าพรรคประชาธิปัตย์ กล่าวว่า เมื่อพิจารณาสาระคำพิพากษากลางของศาลฎีกาแผนกคดีอาญาของผู้ดำรงตำแหน่งทางการเมือง กรณีระบายข้าวแบบรัฐต่อรัฐ (จีทูจี) กระทำโดยมิชอบ พบความเชื่อมโยงของจำเลย ทั้งรัฐมนตรี ข้าราชการระดับสูง และพ่อค้านักธุรกิจ ชัดเจนว่าร่วมมือเอื้อประโยชน์ใช้อำนาจหน้าที่โดยมิชอบ ทุจริตหลายขั้นตอน คดีนี้มีจำเลยทั้งหมด 28 คน มีหนีคดีไป 2 คน หนึ่งในสองที่หลบหนี คือ พ.ต.นพ.วีรวุฒิ วัจนะพุกกะ หรือหมอโด่ง อดีตเลขานุการ รมว.พาณิชย์ ถือเป็นตัวละครเป็นจิ๊กซอว์สำคัญที่เชื่อมโยงให้เกิดห่วงโซ่การทุจริตระบายข้าวจีทูจี หลังศาลอนุมัติการออกหมายจับแล้ว สำนักงานตำรวจแห่งชาติ (สตช.) และหน่วยงานที่เกี่ยวข้อง ยังไม่มีความพยายามติดตามตัวมาดำเนินคดี จึงขอให้ทุกฝ่ายที่เกี่ยวข้องเร่งติดตามตัว มาเข้าสู่กระบวนการยุติธรรมโดยเร็ว,นายวัชระ เพชรทอง อดีต ส.ส.บัญชีรายชื่อ พรรคประชาธิปัตย์ กล่าวถึงกรณีนายชูศักดิ์ ศิรินิล ประธานคณะทำงานฝ่ายกฎหมายพรรคเพื่อไทย ตั้งคำถามว่ากรมสอบสวนคดีพิเศษ (ดีเอสไอ) ถูกแทรกแซงใช้เป็นเครื่องมือทางการเมืองให้ดำเนินคดีกับนายพานทองแท้ ชินวัตร บุตรชายนายทักษิณ ชินวัตร อดีตนายกรัฐมนตรี กรณีรับเงินจากกลุ่มกฤษดานครที่ธนาคารกรุงไทยปล่อยกู้ ว่า เสียดายที่นายชูศักดิ์เคยเป็นครูบาอาจารย์มาก่อน แต่กลับพยายามบิดเบือนว่าดีเอสไอยัดเยียดข้อหาให้นายพานทองแท้ ตอนตั้งอัยการคนหนึ่งที่มีความสนิทสนมกับคนในตระกูลชินวัตร มาทำคดีนี้ ทำไมนายชูศักดิ์ไม่ท้วงติงบ้าง ทำไมจึงเห็นกงจักรเป็นดอกบัว วันนี้ไม่ว่านายชูศักดิ์จะเป็นอะไร แต่อย่าลืมหลักนิติรัฐ นิติธรรม และหลักละเมิดที่เคยสอนลูกศิษย์ลูกหา และถ้านายพาน-ทองแท้ไม่ได้เป็นลูกนายทักษิณ ถามว่านายวิโรจน์ นวลแข ประธานบอร์ดกรุงไทยขณะนั้น จะปล่อยกู้ให้หรือไม่ ดีเอสไอควรถ่ายสำเนาเช็คที่สั่งจ่ายที่นายพานทองแท้ได้รับเงินโอนเข้าบัญชีที่ธนาคารกรุงเทพ สาขาบางพลัด รวม 36 ล้านบาทจริงหรือไม่,นางมัลลิกา บุญมีตระกูล มหาสุข รองโฆษกพรรคประชาธิปัตย์ กล่าวว่า จากคำพิพากษาในคดีหวยบนดิน 3 ตัว 2 ตัว มีความเสียหายรวม 3.6 หมื่นล้านบาท โดยศาลมีคำสั่งให้หน่วยงานรัฐดำเนินการตรวจสอบเรียกคืนเอากับผู้มีส่วนเกี่ยวข้องในคดีดังกล่าว จึงขอเรียกร้องให้ พล.อ.ประยุทธ์ จันทร์โอชา นายกฯ พล.อ.อนุพงษ์ เผ่าจินดา รมว.มหาดไทย นายสมคิด จาตุศรีพิทักษ์ รองนายกฯ นายอภิศักดิ์ ตันติวรวงศ์ รมว.คลัง ปลัดกระทรวงมหาดไทย และปลัดกระทรวงการคลัง มีคำสั่งให้ออกหนังสือติดตามทวงคืนค่า เสียหายที่รัฐ หรือประชาชนพึงได้เหล่านี้คืนมา หากไม่มีการทวงคืนเป็นลายลักษณ์อักษรจากส่วนราชการที่เกี่ยวข้อง อาจเป็นเหตุให้ทุกคนที่ดำรงตำแหน่ง ดังกล่าว เข้าข่ายการปล่อยปละละเลย หรือละเว้นการปฏิบัติ หน้าที่ตามประมวลกฎหมายอาญามาตรา 157 ได้,ด้านนายนรวิชญ์ หล้าแหล่ง ทนายความ น.ส.ยิ่งลักษณ์ ชินวัตร อดีตนายกฯ กล่าวถึงการฟังคำพิพากษาศาลฎีกาแผนกคดีอาญาของผู้ดำรงตำแหน่งทางการเมือง วันที่ 27 ก.ย.ว่า ไม่ว่าตัวจำเลยจะเดินทางไปฟังคำพิพากษาหรือไม่ ศาลจะอ่านคำพิพากษา ส่วนเรื่องหลักทรัพย์ที่ยื่นประกันตัวไป ศาลปรับไปตั้งแต่วันแรกแล้ว แม้ตัวจำเลยจะมาหรือไม่ก็ไม่เกี่ยวกัน ขณะนี้ยังไม่มีการติดต่อมาจาก น.ส.ยิ่งลักษณ์เรื่องคดี ถึงแม้ น.ส.ยิ่งลักษณ์ไม่สั่งการอะไรลงมา ก็เป็นหน้าที่ทนายความที่ต้องดำเนินการอยู่แล้ว และการไปฟังคำพิพากษาลับหลังไม่เกี่ยวกับการอุทธรณ์ เพราะกฎหมายกำหนดให้ต้องมีตัวจำเลยในวันยื่นอุทธรณ์ แม้ในวันฟังคำพิพากษาจะไม่ได้มา แต่ถ้าจะยื่นอุทธรณ์ที่ตามกฎหมายกำหนดไว้ 30 วัน หากมีตัวจำเลยปรากฏต่อหน้าศาล (ในวันยื่น) ก็สามารถยื่นอุทธรณ์ได้,วันเดียวกัน นายวัฒนา เมืองสุข อดีต รมว.พาณิชย์ โพสต์เฟซบุ๊กระบุว่า โอ๊คเหยื่อรายล่าสุด จากคดีธนาคารกรุงไทย จำกัด (มหาชน) อนุมัติเงินกู้ 9,900 ล้านบาท ให้บริษัทเครือกฤษดามหานคร ถูกโยงมาเกี่ยวข้องกับ โอ๊ค นายพานทองแท้ ชินวัตร บุตรชายนายทักษิณ ชินวัตร แต่ตนเห็นว่านายพานทองแท้ไม่ได้ทำผิด เนื่องจากหากเป็นสินบนหรือฟอกเงิน เหตุใดจึงเพิ่งจ่ายหลังจากได้รับอนุมัติเงินกู้ 6 เดือน และสินบนหรือฟอกเงินเป็นธุรกรรมผิดกฎหมาย ไม่มีใครรับเงินเป็นเช็คให้มีหลักฐาน เงินจำนวน 10 ล้านบาท หรือเท่ากับ 0.1 เปอร์เซ็นต์ของ 9,900 ล้านบาท หากเป็นสินบนถือว่าน้อยมาก ไม่สมเหตุผล อีกทั้งเงินจากบัญชีนายวิชัยถูกจ่ายให้หลายบุคคลและองค์กร ทั้งนายทหารระดับนายพล และบริจาคให้มูลนิธิรัฐบุรุษ เหตุใดจึงเลือกดำเนินคดีเพียงนายพานทองแท้คนเดียว ถ้าว่าตามพยานหลักฐานไม่มีการเมืองมาเกี่ยวข้อง จะไม่เป็นคดีมาแต่แรก แต่เมื่อเป็นการเมือง และเกิดขึ้นหลังการยึดอำนาจ คดีของนายพานทองแท้จึงน่าเป็นห่วง ไม่แปลกที่จะเป็น ชินวัตร รายล่าสุดที่ตกเป็นเหยื่อ,ที่พรรคเพื่อไทย นายยุทธพงศ์ จรัสเสถียร อดีต รมช.เกษตรและสหกรณ์ แถลงถึงการตรวจสอบคุณภาพข้าวของ พล.ต.อ.เดชณรงค์ สุทธิชาญบัญชา รอง ผบ.ตร. ในฐานะหัวหน้าคณะทำงานติดตามและกำกับดูแลการระบายข้าวในสต๊อกของรัฐบาล เมื่อวันที่ 7 ก.ย. ที่นำคณะทำงานไปตรวจคลังถาวรโชคชัย อ.เสาไห้ จ.สระบุรี แต่ตรวจสอบเพียงว่ามีปริมาณข้าวอยู่ครบไหม ไม่ได้ตรวจสอบคุณภาพข้าวว่าเป็นอาหารคนหรืออาหารสัตว์ ตามที่เจ้าของคลังสินค้าร้องเรียนให้ตรวจสอบ ทำให้ประชาชนสงสัยถึงความไม่โปร่งใส ว่ากลัวจะพบข้าวคุณภาพดีหรืออย่างไร นอกจากนี้ ยังมีกรณีบริษัท กาญจนาอาหารสัตว์ จำกัด ที่ อ.ปากท่อ จ.ราชบุรี ซื้อข้าวสารหอมมะลิ 100 เปอร์เซ็นต์ จากโกดังประสิทธิ์ชัย จ.อุบลราชธานี ในราคา 6.10 บาทต่อกิโลกรัม โดย ผวจ.ราชบุรี แจ้งตนว่ามีข้าวสารอยู่ที่ จ.ราชบุรี 9,000 ตัน ที่เหลือ 30,000 ตัน เก็บไว้ที่ จ.สุพรรณบุรี อยากให้ พล.ต.อ.เดชณรงค์ตรวจสอบว่า ข้าวสาร บริษัท กาญจนาอาหารสัตว์ จำกัด อีก 30,000 ตัน ที่ จ.สุพรรณบุรี มีอยู่จริงหรือไม่ เพราะการนำข้าวสารจำนวนดังกล่าวไปเก็บที่ จ.สุพรรณบุรี ทั้งที่โรงงานอยู่ที่ จ.ราชบุรี แสดงให้เห็นถึงความผิดปกติ และผิดเงื่อนไขในสัญญาอยู่แล้ว,นายเรืองไกร ลีกิจวัฒนะ ฝ่ายกฎหมายพรรคเพื่อไทย กล่าวว่า ได้รับหนังสือจากกรรมการการเลือกตั้ง (กกต.) เชิญไปให้ถ้อยคำกรณียื่นคำร้องให้สอบรัฐมนตรีจำนวน 9 ราย มีการกระทำเข้าข่ายเป็นการขัดกันแห่งผลประโยชน์ ตามรัฐธรรมนูญหมวด 9 และเข้าข่ายเป็นการขาดคุณสมบัติตามรัฐธรรมนูญมาตรา 264 หรือไม่ เพื่อให้ กกต.ส่งศาลรัฐธรรมนูญวินิจฉัย ตามมาตรา 170 วรรคสาม จึงจะเดินทางไปให้ถ้อยคำกับ กกต.ในวันที่ 13 ก.ย. กรณีนี้เห็นว่ามีรัฐมนตรี 9 คนที่มีปัญหา ประกอบด้วย นางกอบกาญจน์ วัฒนวรางกูร รมว.การท่องเที่ยวและกีฬา นายดอน ปรมัตถ์วินัย รมว.ต่างประเทศ นายอภิศักดิ์ ตันติวรวงศ์ รมว.คลัง ม.ล.ปนัดดา ดิศกุล รมช.ศึกษาธิการ นายพิเชฐ ดุรงคเวโรจน์ รมว.ดิจิทัลเพื่อเศรษฐกิจและสังคม พล.อ.ศิริชัย ดิษฐกุล รมว.แรงงาน นายอุตตม สาวนายน รมว.อุตสาหกรรม และนายสนธิรัตน์ สนธิจิรวงศ์ รมช.พาณิชย์ ถือหุ้นในห้างหุ้นส่วนบริษัท ส่วนอีก 1 คน คือ นายวิษณุ เครืองาม รองนายกรัฐมนตรี เป็นกรรมการสภามหาวิทยาลัยราชภัฏพระนคร และกรรมการสถาบันบัณฑิตพัฒนศิลป์,อีกเรื่อง นายวิษณุ เครืองาม รองนายกรัฐมนตรี กล่าวถึงการแก้ไขปัญหาที่ดินสนามกอล์ฟอัลไพน์ ว่า มีการพูดคุยกับหน่วยงานที่เกี่ยวข้องแล้ว แต่ยังต้องรอคำพิพากษาของศาลอาญาแผนกคดีทุจริตและประพฤติมิชอบก่อน จะทำให้เห็นลู่ทางที่ชัดเจนขึ้น โดยให้หลักการไป 2 ข้อ คือ ต้องไม่นิรโทษกรรม ไม่อภัยโทษ ต้องไม่ล้างมลทินให้กับใคร ถ้าผิดให้เดินไปตามกระบวนการยุติธรรม แต่กับชาวบ้านต้องให้ความช่วยเหลือเขา โดยเฉพาะผู้ที่สุจริต ไปดูว่ามีผู้ได้รับผลกระทบกี่ราย แยกออกจาก 900 กว่าไร่ เป็น 600 กว่าแปลง แปลงใหญ่ 200 ไร่ มีสนามกอล์ฟ และแปลงเล็กๆ 20-50 ตารางวา ต้องดูเป็นรายๆว่าซื้อมาจากใคร เมื่อใด ได้มาฟรีหรือซื้อมา เราตั้งไว้ว่าต้องสุจริต เสียค่าตอบแทน และไม่ผิดกฎหมาย จดทะเบียนถูกต้อง ยังคิดไม่ออกว่าอย่างไร แต่แนวทางมีอยู่ ส่วนการเปิดรับฟังความคิดเห็นเกี่ยวกับ พ.ร.บ.โอนที่ธรณีสงฆ์ของวัดธรรมิการาม เป็นเรื่องของสำนักงานพระพุทธศาสนาแห่งชาติ (พศ.) อย่างน้อยต้องอ่านคำพิพากษาก่อน วันนี้รู้กันแต่เพียงว่านายยงยุทธ วิชัยดิษฐ อดีตปลัดกระทรวงมหาดไทย ผิด แต่ไม่รู้ว่าทำไมถึงผิด จึงต้องอ่านคำพิพากษาก่อน เพื่อให้ไม่ทำผิดซ้ำอีก,ขณะที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวว่า วันที่ 11 ก.ย. จะไปยื่นหนังสือถึงคณะกรรมการป้องกันและปราบปรามการทุจริตแห่งชาติ (ป.ป.ช.) ให้ตรวจสอบการปฏิบัติหน้าที่ของ พล.อ.อนุพงษ์ เผ่าจินดา รมว.มหาดไทย รวมทั้ง รมช.มหาดไทย รองปลัดกระทรวงมหาดไทย และอดีต ผวจ.ขอนแก่น กรณีใช้อำนาจหน้าที่อนุมัติให้บริษัทเอกชนที่มีทายาทบริษัทกระทิงแดงเป็นผู้บริหาร เข้าไปใช้ประโยชน์ที่ดินสาธารณประโยชน์ชุมชนบ้านโคกห้วยเม็ก ต.บ้านดง อ.อุบลรัตน์ จ.ขอนแก่น จำนวนกว่า 31 ไร่ ว่าเป็นการเอื้อประโยชน์ให้เอกชนเข้ามาหากำไรเฉพาะในกลุ่มผู้ถือหุ้น ไม่ใช่เพื่อประโยชน์สาธารณะ ขัดต่อระเบียบกระทรวงมหาดไทยว่าด้วยการดูแลรักษาและคุ้มครองป้องกันที่ดินอันเป็นสาธารณสมบัติของแผ่นดินที่ให้พลเมืองใช้ร่วมกัน ที่นำที่ดินป่าชุมชนมาให้เอกชนใช้ประโยชน์ นอกจากเข้าข่ายทุจริตต่อหน้าที่ และผิดต่อตำแหน่งหน้าที่ราชการแล้ว ยังขัดต่อนโยบายบริหารประเทศของรัฐบาลที่มีนโยบายดูแลพื้นที่ป่า แต่เหตุการณ์ที่เกิดขึ้นเหมือนถ่มน้ำลายขึ้นฟ้ารดหน้าตัวเอง จึงต้องการให้ ป.ป.ช.ตรวจสอบเรื่องดังกล่าว,ด้านนายประทีป กีรติเรขา อธิบดีกรมที่ดิน กล่าวชี้แจงกรณีบริษัท เคทีดี พร็อพเพอร์ตี้ดีเวลลอปเมนท์ จำกัด ยื่นขออนุญาตประกอบกิจการในที่ดินแปลงห้วยเม็กสาธารณประโยชน์ หมู่ที่ 6 ต.บ้านดง อ.อุบลรัตน์ จ.ขอนแก่น เนื้อที่ประมาณ 31 ไร่ ว่า จังหวัดขอนแก่นรายงานข้อเท็จจริงว่าได้ปฏิบัติตามขั้นตอนและวิธีการ ตามระเบียบกระทรวงมหาดไทยว่าด้วยหลักเกณฑ์และวิธีการเกี่ยวกับการอนุญาตกฎหมายที่ดิน ครบถ้วน ดังนี้ 1.สภาพที่ดินแห้งแล้ง ไม่มีแหล่งน้ำธรรมชาติ ราษฎรไม่ได้ใช้ประโยชน์แล้ว 2.อบต. และชาวบ้าน ประชุมลงมติเห็นชอบให้บริษัทเข้าใช้ประโยชน์ในที่ดินดังกล่าวโดยไม่มีการคัดค้าน 3.คณะกรรมการพิจารณาเรื่องขออนุญาตประกอบกิจการประจำจังหวัดขอนแก่น พิจารณาแล้วมีมติเห็นชอบให้บริษัทประกอบกิจการเพื่อใช้เป็นที่กักเก็บน้ำ 4.บริษัทได้ชำระค่าตอบแทนกฎหมายให้แก่ อบต.บ้านดง 5.ผวจ.ขอนแก่นให้ควบคุมดูแลให้บริษัทปฏิบัติตามเงื่อนไข และกฎหมายอย่างเคร่งครัด และจากการตรวจสอบจากกรมป่าไม้ ปรากฏว่า ป่าชุมชนแปลงดังกล่าว เป็นแปลงป่าช้าสาธารณประโยชน์ เนื้อที่ 65 ไร่ 1 งาน 8 ตารางวา ไม่ใช่ห้วยเม็กสาธารณประโยชน์ และที่ดินทั้ง 2 แปลง มีระยะห่างกันประมาณ 3.5 กิโลเมตร,วันเดียวกัน นายคณิน บุญสุวรรณ ทีมกฎหมายพรรคเพื่อไทย กล่าวถึงกรณีนายพรเพชร พิชิตชลชัย ประธานสภานิติบัญญัติแห่งชาติ (สนช.) ระบุว่า การเลือกตั้งน่าจะมีขึ้นช่วงปลายปี 2561 ว่า หากการพิจารณาร่างกฎหมายประกอบรัฐธรรมนูญเป็นไปตามกรอบเวลาปกติ การเลือกตั้งควรเกิดขึ้นภายในวันที่ 1 ส.ค.2561 หรือช้าสุดไม่เกินเดือน ก.ย. ไม่ใช่ปลายปี 2561 ยกเว้นกรณี สนช.ลงมติคว่ำร่าง พ.ร.บ.ประกอบรัฐธรรมนูญที่เกี่ยวกับการเลือกตั้ง อาจเป็นข้ออ้างใช้เลื่อนการเลือกตั้งออกไป ทำให้เกิดปัญหาตามมา คือขั้นตอนหลังจากนั้น ทั้งกรรมการร่างรัฐธรรมนูญ (กรธ.) และ สนช. จะดำเนินการอย่างไรต่อไป เพราะจะเกิดสุญญากาศทางรัฐธรรมนูญทันที การเลือกตั้งจะถึงทางตันไปต่อไม่ได้ เป็นกรณีที่น่าสงสัยว่าเกิดขึ้นเพราะความเผอเรอ หรือจงใจให้เกิด หากใครทำเช่นนั้นโดยผ่านอภินิหารทางกฎหมาย หรืออำนาจพิเศษ เท่ากับเป็นการทุบทิ้งบทบัญญัติรัฐธรรมนูญเกี่ยวกับการเลือกตั้ง ส.ส. หลังจากนั้นสถานการณ์บ้านเมืองจะสับสนวุ่นวายแค่ไหน เป็นเรื่องที่สุดจะคาดเดา,นายสมศักดิ์ ปริศนานันทกุล ที่ปรึกษาหัวหน้าพรรคชาติไทยพัฒนา กล่าวถึงกรณีนายพิชัย รัตตกุล อดีตหัวหน้าพรรคประชาธิปัตย์ เสนอแนวทางตั้งรัฐบาลแห่งชาติเพื่อให้เกิดความปรองดอง ว่า เรื่องนี้มีคนพูดมานานแล้ว อาทิ พล.อ.ชวลิต ยงใจยุทธ อดีตนายกรัฐมนตรี แต่ในทางปฏิบัติเป็นเรื่องยากมาก เพราะในระบบรัฐสภาการถ่วงดุลเป็นเรื่องใหญ่ ที่สำคัญทั้งสองฝ่ายต่างปฏิเสธ พรรคประชาธิปัตย์ปฏิเสธสิ้นเชิงที่จะร่วมสังฆกรรมกับพรรคเพื่อไทย และพรรคเพื่อไทยประกาศชัดไม่ร่วมทำงานกับคสช. กลายเป็นศึกสามเส้า ส่วนตัวคิดว่านายพิชัยต้องการเห็นสองพรรคใหญ่มาจับมือกันจัดตั้งรัฐบาล แล้วไปรวมกับของทหาร รวมเป็นสามพรรค ถ้าเป็นเช่นนั้นพรรคขนาดกลาง และพรรคเล็กพรรคน้อยไปทำหน้าที่ฝ่ายค้าน ซึ่งยาก ทำให้เสียระบบถ่วงดุล,นายสมศักดิ์กล่าวอีกว่า การปรองดองไม่ได้ขึ้นอยู่ที่การแบ่งปันผลประโยชน์ ถ้าเป็นเช่นนั้นเท่ากับกำลังเอาผลประโยชน์ทางการเมืองมาแบ่งปันกัน การปรองดองมีองค์ประกอบหลายอย่าง ทั้งเรื่องความเป็นธรรม การได้รับบริการจากรัฐ การใช้กฎหมายฉบับเดียวกัน ทุกคนได้รับการปฏิบัติเหมือนกัน อย่าเลือกปฏิบัติ หรืออย่าทำให้เกิดความรู้สึกว่าทำไมพวกนี้อะไรๆก็รอด ทำไมพวกนี้อะไรๆก็โดน ถ้ายังเกิดความรู้สึกนี้อยู่ คงเป็นเรื่องยากที่จะปรองดอง อย่างไรก็ตาม ไม่มีพรรคการเมืองไหนที่เป็นศัตรูกับทหาร เพราะทหารเป็นสถาบันที่ทำหน้าที่ปกป้องประเทศ อย่าเพิ่งไปมองว่าทหารคือรัฐบาล เพราะถ้ามองว่าทหารคือรัฐบาล ก็ปกครองไม่ได้แล้ว เพราะคนที่เห็นต่างจากรัฐบาล ก็คือศัตรูอย่างนั้นหรือ คิดว่าไม่น่าจะใช่,ด้านนายองอาจ คล้ามไพบูลย์ รองหัวหน้าพรรคประชาธิปัตย์ กล่าวว่า แนวคิดรัฐบาลแห่งชาติของนายพิชัย รัตตกุล คิดว่ายังเร็วเกินที่จะพูดถึงเรื่องนี้ และรูปแบบของรัฐบาลยังไม่สำคัญเท่ากับเรายังไม่ทราบว่าจะมีการเลือกตั้งเมื่อไหร่แน่ พรรคการเมือง ประชาชน และสังคม จึงได้แต่ตั้งตารอความชัดเจนเรื่องการเลือกตั้งมากกว่า ในอนาคตไม่ว่าเราจะได้รัฐบาลออกมารูปแบบใด เราต้องเคารพการตัดสินใจของประชาชน ต้องเคารพในผลการเลือกตั้งที่ออกมา ว่าประชาชนทั้งประเทศได้มอบความไว้วางใจให้พรรคการเมืองใดเข้ามาบริหารประเทศ การมีรัฐบาลแห่งชาติจะเกิดขึ้นหรือไม่ ยังไม่มีใครทราบได้ แต่สิ่งที่เราทราบคือรัฐบาลควรมีความสุจริต โปร่งใส ไม่ใช่เป็นรัฐบาลที่ทำเพื่อประโยชน์ตนเองและพวกพ้อง ต้องไม่มีการทุจริตเชิงนโยบายแบบในอดีต,น.ส.รัชดา ธนาดิเรก อดีต ส.ส.กทม. พรรค ประชาธิปัตย์ กล่าวว่า จากการจัดสัมมนา เสียงผู้หญิงต่อการปฏิรูปตำรวจ ที่ผ่านมา มีข้อเสนอที่ฝากไปยังคณะกรรมการปฏิรูปประเทศด้านกระบวนการยุติธรรม (ตำรวจ) ที่มี พล.อ.บุญสร้าง เนียมประดิษฐ์ เป็นประธาน ดังนี้ 1. ต้องเพิ่มจำนวนตำรวจหญิง ปัจจุบันมีน้อยมาก ประมาณ 1.8 หมื่นคน คิดเป็นแค่ 8 เปอร์เซ็นต์ของเจ้าหน้าที่ตำรวจทั้งหมด และพนักงานสอบสวนหญิงมีเพียง 418 คนเท่านั้น 2. งานสอบสวนที่ต้องแยกออกมาเป็นอิสระ ต้องมีหน่วยงานสอบสวนเฉพาะคดีทางเพศ 3.ตำรวจหญิงต้องได้รับการพิจารณาสอบเข้า แต่งตั้ง เลื่อนขั้น โยกย้ายอย่างเป็นธรรม 4. สร้างความตระหนักแก่เจ้าหน้าที่ตำรวจทุกระดับ ในเรื่องสิทธิมนุษยชน และความละเอียดอ่อนมิติหญิง ชาย รวมถึงเพศหลากหลาย 5. เจ้าหน้าที่ตำรวจต้องมีความทันสมัยในกฎหมาย เพราะเป็นห่วงว่าคณะกรรมการปฏิรูปตำรวจมี 36 คน เป็นผู้ชาย 35 คน เกรงจะพิจารณาไม่ครอบคลุม ขาดมุมมองที่ผู้หญิงและเด็กได้รับผลกระทบและห่วงใยต่อการทำงานของตำรวจไทย,อีกเรื่อง นายสมคิด จาตุศรีพิทักษ์ รองนายกรัฐมนตรี กล่าวว่า ในโอกาสปี 2560 ครบรอบ 130 ปี ความสัมพันธ์ทางการทูตระหว่างไทย-ญี่ปุ่น โดยความสัมพันธ์ที่สำคัญและลึกซึ้งที่สุด คือด้านเศรษฐกิจ ญี่ปุ่นมีบริษัทที่ทำธุรกิจในไทยกว่า 7,000 บริษัท ใน หลากหลายอุตสาหกรรม และจากการเดินทางไปประชุม Bilateral กับญี่ปุ่น เมื่อไม่นานมานี้ได้เสนอให้รัฐมนตรีกระทรวงอุตสาหกรรมและการค้าของญี่ปุ่น ให้นำคณะประกอบด้วยภาครัฐ ภาคเอกชน สภาธุรกิจบวกกับคณะนักธุรกิจ หรือไคดันเรน มาเยือนประเทศไทย เพื่อเฉลิมฉลอง 130 ปีความสัมพันธ์ด้านธุรกิจและเศรษฐกิจ พร้อมทั้งประกาศ new wave หรือความร่วมมือพัฒนาคลื่นลูกใหม่ เน้นอุตสาหกรรมเป้าหมายในโครงการระเบียงเศรษฐกิจตะวันออก (EEC) และร่วมพัฒนาธุรกิจขนาดกลาง ขนาดเล็ก (เอสเอ็มอี) ไปสู่ยุคดิจิทัล เพื่อให้ทั้งโลกได้เห็นความสัมพันธ์ที่ลึกซึ้งแน่นแฟ้นของไทยกับญี่ปุ่น,นายสมคิดกล่าวอีกว่า ข้อเสนอดังกล่าวได้รับการตอบรับอย่างดีจากรัฐบาลญี่ปุ่น โดยรัฐมนตรีกระทรวงอุตสาหกรรมฯ จะนำคณะนักธุรกิจกว่า 500 ชีวิต พร้อมสื่อมวลชนจำนวนมากเดินทางมาเยือนประเทศไทย ระหว่างวันที่ 11-13 ก.ย.นี้ ซึ่งไม่เคยมีงานใดยิ่งใหญ่กว่านี้มาก่อน โดยวันที่ 11 ก.ย. ตนจะพาคณะใหญ่ของญี่ปุ่นเดินทางเข้าคารวะ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) จากนั้นวันที่ 12 ก.ย.จะประชุมร่วมครั้งใหญ่ พร้อมจับคู่ธุรกิจครั้งใหญ่สุดกว่าพันคู่ โดยเฉพาะวันที่ 13 ก.ย. จะนำคณะของรัฐมนตรีญี่ปุ่นลงพื้นที่ EEC escort โดยจะมีการ นำเสนอข่าวไปทั้งโลก โดยเฉพาะการเสนอข่าวกลับไปที่ญี่ปุ่น นั่นหมายถึงผลดีต่อยุทธศาสตร์ทางเศรษฐกิจของรัฐบาลไทยที่ได้รับการตอบรับ,นายวิสุทธิ์ ศรีสุพรรณ รมช.คลัง กล่าวถึงการเสนอกฎกระทรวงการคลังว่าด้วยภาษีสรรพสามิต เพื่อกำหนดอัตราภาษีสุราและยาสูบ ภายใต้ พ.ร.บ.สรรพสามิตฉบับใหม่ ให้ที่ประชุมคณะรัฐมนตรี (ครม.) พิจารณาในวันที่ 12 ก.ย. ว่า โครงสร้างภาษีใหม่ มีวัตถุประสงค์ใหญ่เพื่อให้เกิดความชัดเจน โปร่งใส เป็นธรรมกับผู้ผลิตและผู้บริการ ทั้งในประเทศและต่างประเทศ เริ่มแรกเราไม่ต้องการเอาตัวเม็ดภาษีเป็นหลัก เพราะไม่อยากให้กระทบต่อผู้บริโภค หลักใหญ่ๆในด้านราคาจากราคาขายส่งช่วงสุดท้ายของเหล้า เบียร์ จะเป็นราคาขายปลีกแนะนำ ดังนั้น ผู้ผลิตอยู่บนพื้นฐานเดียวกันหมด คือใช้ราคาขายปลีกแนะนำเป็นหลัก ส่วนที่นายกฯสั่งกำชับให้เฝ้าระวังการกักตุนนั้น ยืนยันจะไม่มีการกักตุนสินค้าแน่นอน เพราะเมื่อประกาศเพดานภาษีใหม่ คาดว่าอย่างน้อยขึ้น 100 บาทต่อขวด เมื่อราคาไม่ได้เปลี่ยนแปลงไปอย่างมีนัยสำคัญ ก็ไม่มีความจำเป็นต้องไปกักตุน,พล.ท.สรรเสริญ แก้วกำเนิด โฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ระบุว่า ภายในปี 2561 รัฐบาลตั้งเป้าสร้างรายได้จากการส่งเสริมการท่องเที่ยวเพิ่มขึ้นเป็น 3.03 ล้านล้านบาท โดยยังคงเน้นการท่องเที่ยวเชิงคุณภาพ ที่มุ่งให้นักท่องเที่ยวใช้เวลาพำนักอยู่ในประเทศไทยนานขึ้น และให้เป็นปีแห่งการท่องเที่ยววิถีไทย เก๋ไก๋อย่างยั่งยืน หรือ Amazing Thailand year 2018 พร้อมขอความร่วมมือหน่วยงานภาครัฐ เอกชน ร่วมกันจัดกิจกรรม ใช้ตราสัญลักษณ์ประชาสัมพันธ์การจัดงาน รวมถึงมอบสินค้าและบริการราคาพิเศษ เพื่อดึงดูดนักท่องเที่ยว และอยากให้ทุกจังหวัดดึงเอกลักษณ์ที่โดดเด่นมาเป็นจุดขาย เพื่อเพิ่มรายได้กับชุมชน
เสี่ยตือ จี้ คสช.เคลียร์ ให้ชัด ใครช่วย ปู หนี เกาะติดมาตลอด อยู่ๆก็หายไปเฉยๆ องอาจ ไล่บี้ ตร.ล่าตัว หมอโด่ง จิ๊กซอว์สำคัญคดีจีทูจี วัชระ ย้อน ชูศักดิ์ อุ้ม โอ๊ค เห็นกงจักรเป็นดอกบัว
ข่าวหน้า 1,การเมือง,ยิ่งลักษณ์ ชินวัตร,สมศักดิ์ ปริศนานันทกุล,คสช.,ข่าวทั่วไป